الدببة التلاتة

الدببة التلاتة (بلونݣلي We Bare Bears) هو مسلسل روسوم ديال ميريكان لي نتجاتو كارتون نيتوورك و بدا ف 27 يوليوز 2015 على كارتون نيتوورك ديال ميريكان و سالا ف 7 شتنبر 2020 بعد ما داز لفيلم ديالو ف 30 يونيو 2020 . لمسلسل كيهدر على تلاتة ديال الدببة كيعيشو مع بنادم فمدينت سان فرانسيسكو ف كاليفورنيا و كيدوزو فمغامرات و تجارب جديدة. لملسلسل فيه 4 لمواسم و 140 حلقة.

ف 30 ماي 2019، كارتون نيتوورك دارت إعلان على فيلم الدببة التلاتة لي صدر ف النص ديال لعام 2020 و بلي غادي تكون واحد سلسلة جديد سميتها حنا دببة صغار We Baby Bears لي غادي تهضر على الدببة التلاتة ملي كانو صغار. و من بعد صدر لفيلم ديال حنا دببة ف 30 يونيو 2020 و ف كارتون نيتوورك ف 7 شتنبر 2020، و هي اللخر ديال لمسلسل.

 لقصة 
كيهضر لمسلسل على تلاتة د الدببة صحاب لدرجة لأخوة: ڭريزلي (پاندا كيقول ليه ڭريز)، پاندا (كلشي كيقول ليه بان-بان) و دب التلج. كيحاولو الدببة يندامجو مع الناس، بحال ياكلو ماكلتهم و يتصاحبو مع ناس يشريين و يكونو مشهورين فلانترنيت، و ديما كيشاركو دببة فمغامرات مع صحابهم بحال، الدري لمعجزة كلووي پارك، بيڭ فوت تشارلي، مشهور لأنترنيت كوالا نام نام، لحارسة ديال لغابة تيبس، و لبياعة لوسي. و فبعض لحلقات كتكون فلاش باك ملي كانو صغار و هوما كيقلبو على دار فين يسكنو.

 شخصيات 
 شخصيات رئيسية 
 ݣريزلي: ڭريز، هو دب بغا يكونو عندو صحاب و خصوصا يكون مشهور فلأنترنيت و عزيزين عليه خوتو.
 پاندا: هو دب عزيز عليه تيليفونو بزاف و عزيزين عليه لبنات و هو ضريف بين دببة .
 دب التلج: هو دب ماكيهضرش بزاف و عزازين عليه النينجا. لعيب ديالو لوحيد هو كيقول سميتو فكل بديت كلام و كيعرف يدير كلشي.

 شخصيات تانوية 

 كلووي: هي بنت كورية كتقرا ف ميريكان، واخا هي صغيرة ولكن عقلها ناضج و ما عندهاش صحاب. و لكن بعدما تعرفات على ڭريز، پاندا و دب التلج ولاو عندها بزاف د صحاب.
 تشارلي: هو مخلوق ما عندوش هوية و ماعارفش معنى دنيا، بعض لمرات كيكون مصضع دببة و لكن هو ظريف و عزيز ليه كرات لفرماج.

 مصادر 


تصنيف:ميكيات ميريكانية
تصنيف:مقالات مافيهاش مصدر و فايتة 3000 بايت
تصنيف:مسلسل روسوم د التلفازة